Christen Andersen

Christen Andersen (død 1641) var en norsk godseier, rådmann, borgermester, sagbrukseier og kjøpmann i Skien som bl.a. eide Borgestad gård fra 1638. Han var gift med Anne Gundersdatter (død 1692), som etter hans død ble gift for andre gang med Gjert Clausen (Niemand) som dermed ble eier av Borgestad fra ca. 1642.

Christen Andersen var sønn av borgermesteren Anders Christensen og Dorthe Giertsdatter, og var etterkommer av Jørgen von Ansbach. Hans datter Anne Christensdatter var gift med lagmannen Claus Andersen, som også var Christen Andersens nevø. Christen Andersen var dermed morfar til Anne Clausdatter. Han var også morfar til Susanne Morland, som var gift med Hans Paus, som skrev visen Stolt Anne om ektefellens kusine.

Litteratur
Gjerpen bygds historie bd. III
 Øystein Rian: Bratsberg på 1600-tallet: stat og samfunn i symbiose og konflikt ISBN 82-00-22519-4 , side 113 og 119.

Kategori:Fødselsår ikke oppgitt
Kategori:Norske kjøpmenn
Kategori:Norske godseiere
Kategori:Personer fra Skien kommune
Kategori:Nordmenn på 1600-tallet
Kategori:Dødsfall i 1641